CELEX: 62015CN0494
Language: fi
Date: 2015-09-21 00:00:00
Title: Asia C-494/15: Ennakkoratkaisupyyntö, jonka Nejvyšší soud České republiky (Tšekki) on esittänyt 21.9.2015 – Tommy Hilfiger Licensing LLC ym. v. DELTA CENTER a.s.

14.12.2015   
            
            
               FI
            
            
               Euroopan unionin virallinen lehti
            
            
               C 414/17
            
         Ennakkoratkaisupyyntö, jonka Nejvyšší soud České republiky (Tšekki) on esittänyt 21.9.2015 – Tommy Hilfiger Licensing LLC ym. v. DELTA CENTER a.s.
   (Asia C-494/15)
   (2015/C 414/20)
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší soud České republiky
   
      Pääasian asianosaiset
   
   
      Valittajat: Tommy Hilfiger Licensing LLC, Urban Trends Trading B.V., RADO Uhren AG, Facton Kft., Lacoste S.A. ja Burberry Limited
   
      Vastapuoli: DELTA CENTER a.s.
   
      Ennakkoratkaisukysymykset
   
   
               1)
            
            
               Onko sellainen toimitilat markkinoilla vuokrannut henkilö, joka tarjoaa yksittäisten markkinatoimijoiden käyttöön kojuja ja myyntipaikkoja, joihin kojut voidaan sijoittaa, välittäjä, jonka palveluja kolmannet osapuolet käyttävät oikeudenhaltijan immateriaalioikeuden loukkaamiseksi teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY (1) 11 artiklassa tarkoitetulla tavalla?
            
         
               2)
            
            
               Onko mahdollista toteuttaa toimenpiteitä sellaista toimitilat markkinoilla vuokrannutta henkilöä vastaan, joka tarjoaa yksittäisten markkinatoimijoiden käyttöön kojuja ja myyntipaikkoja, joihin kojut voidaan sijoittaa, teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY 11 artiklassa mukaisesti niillä edellytyksillä, jotka unionin tuomioistuin määritteli asiassa C-324/09, L’Oréal ym. 12.7.2011 antamassaan tuomiossa sähköisen markkinapaikan ylläpitäjiin kohdistuvien toimenpiteiden toteuttamisen osalta?
            
         
      (1)  EUVL L 157, s. 45.